कहा- चिरंजीवी योजना में प्रदेश के बाहर ऑर्गन ट्रांसप्लांट हो सकेगा; सीकर में खुलेगा मिनी सचिवालय
Rajasthan Assembly (Vidhan Sabha) Session 2023 Latest News Update; विधानसभा में आज बजट बहस के जवाब में मुख्यमंत्री अशोक गहलोत कई बड़ी घोषणाएं कर सकते हैं। गहलोत चार बजे विधानसभा में बजट पर बहस का जवाब देंगे।
बजट बहस के जवाब में मुख्यमंत्री अशोक गहलोत ने प्रदेश में एक लाख नई भर्तियों की घोषणा की है। ये भर्तियां पहले से घोषित भर्तियों से अलग होंगी। उन्होंने कहा कि सभी विभागों के खाली पद भरने के लिए ये भर्तियां होंगी।
मुख्यमंत्री ने चिरंजीवी योजना का दायरा बढ़ाने का ऐलान किया है। योजना के तहत अब ऑर्गन ट्रांसप्लांट की सुविधा प्रदेश के बाहर के हॉस्पिटल्स में भी उपलब्ध होगी। बजट में चिरंजीवी योजना में इलाज की सीमा 10 लाख से बढ़ाकर 25 लाख करने की घोषणा की गई है।
​किसानों की वीसीआर नहीं भरी जाएगी
गहलोत ने चुनावी साल में किसानों की विजिलेंस चेक रिपोर्ट (वीसीआर) भरने की ​शिकायतों का समाधान करने के लिए 'स्वैच्छिक भार वृद्धि' योजना की घोषणा की है। इस योजना के तहत किसानों को लोड की घोषणा खुद करने पर पेनल्टी नहीं लगेगी और वीसीआर नहीं भरी जाएगी।
शिक्षा एवं युवा विकास : हर संभाग में खुलेगा डिफेंस प्रीपैरेट्री इंस्टीट्यूट
मुख्यमंत्री ने प्रदेश में 17 नए कॉलेज खोलने की घोषणा की है। इसके अलावा 7 नए गर्ल्स कॉलेज भी खोले जाएंगे। सीएम ने कहा कि जयपुर के हवामहल विधानसभा क्षेत्र में उर्दू बीएड कॉलेज की स्थापना के साथ प्रदेश में 5 नई आईटीआई भी खोलीं जाएंगी।
वहीं, 2 हजार 500 राजीव गांधी युवा मित्रों की भर्तियां की जाएंगी। संभाग स्तर के एक-एक स्कूल में डिफेंस सर्विस प्रीपैरेट्री इंस्टीट्यूट खोले जाएंगे। वहीं, जयपुर और जोधपुर के पॉलिटेक्निक कॉलेज में सेंटर ऑफ एक्सीलेंस फॉर इलेक्ट्रिक व्हीकल और सेंटर ऑफ एक्सीलेंस फॉर इलेक्ट्रिक व्हीकल स्थापित किए जाएंगे।
सुशासन : सीकर में खुलेगा मिनी सचिवालय
सरकार सीकर में मिनी सचिवालय का निर्माण भी करवाएगी। इसके अलावा अजमेर व दौसा में दो अतिरिक्त जिला कलेक्टर कार्यालयों को भी मंजूरी दी गई है। वहीं, जोधपुर में दो एसडीएम ऑफिस खोले जाएंगे। हनुमानगढ़ के नोहर में रोडवेज का डिपो बनाने की भी घोषणा मुख्यमंत्री ने की है।
पुलिस प्रशासन : तीन जिलों में अतिरिक्त जिला कोर्ट खुलेंगे
मुख्यमंंत्री ने आज विधानसभा में 6 नए पुलिस थाने के अलावा दो महिला पुलिस थानों को खोलने की भी जानकारी दी। वहीं, भरतपुर में एक सदर थाना भी खोला जाएगा। उन्होंने बाड़मेर और जालोर में दो पुलिस उपाधीक्षक ऑफिस खोलने की भी घोषणा की है। साथ ही तीन जिलों में अतिरिक्त जिला एवं सैशन कोर्ट के साथ अलवर में एक कैंप कोर्ट भी खाेला जाएगा। वहीं, अलवर में एक पॉक्सो कोर्ट के लिए भी मंजूरी दी गई है।
सामाजिक सुरक्षा : निशक्त बेटे को मिलेगी फैमिली पेंशन
सरकारी कर्मचारी की मौत के बाद अब उसके निशक्त बेटे-बेटी शादी के बाद भी फैमिली पेंशन ले सकेंगे। अब तक राजस्थान सिविल सेवा (पेंशन) नियम, 1996 के तह अविवाहित निःशक्त बेटे- बेटी को ही फैमिली पेंशन मिलती थी।
हनुमानगढ़ की बंद स्पिनिंग मिल फिर से शुरू होगी 
हनुमानगढ की बंद पड़ी कपास स्पिनिंग मिल को फिर से शुरू करने की घोषणा की गई हे। सहकारिता विभाग की संस्था स्पिनफेड इसे चलाती थी। इस मिल के फिर से शुरू होने से इसके बंद होने से बेरोजगार हुए लोगों को काम मिल सकेगा।
जयपुर में मानसरोवर से एसएमएस स्टेडियम तक हाईटेंशन लाइन अंडरग्राउंड होगी
जयपुर में मानसरोवर से स्वेज फार्म होते हुए एसएमएस स्टेडियम तक 132 केवी हाईटेंशन लाइन को अंडरग्राउण्ड किया जायेगा। सीएम ने विधानसभा में इसकी घोषणा भी की है।
आईसीयू में काम करने वालों का अलग कैडर बनेगा
मुख्यमंत्री ने अस्पतालों के आईसीयू, पीडियाट्रिक आईसीयू सहित अन्य आईसीयू में काम करने वाले नर्सिंग स्टाफ की विशेष प्रकार की ड्यूटी के कारण इनका अलग से कैडर बनाने की घोषणा की है।
गहलोत ने ये प्रमुख घोषणाएं भी कीं-
- 5000 राजीव गांधी युवा मित्र लगेंगे
- बीकानेर में आई स्टार्ट अप सेंटर खुलेगा।
- नए सरकारी कॉलेज खुलेंगे
- हवामहल विधानसभा क्षेत्र में उर्दू बीएड कॉलेज खुलेगा
- सरकारी कॉलेजों में ओपन जिम खुलेंगे
ये खबर भी पढ़ें...
पायलट बोले- विधायकों ने किसके दबाव में दिए थे इस्तीफे?:कहा- सरकार लानी है तो राजस्थान कांग्रेस पर जल्द फैसला करना होगा
पूर्व डिप्टी सीएम सचिन पायलट ने 25 सितंबर को विधायक दल की बैठक का बहिष्कार करने के मामले में जिम्मेदार नोटिस देने तीन नेताओं के खिलाफ कार्रवाई में देरी पर फिर सवाल उठाए हैं। पायलट ने ​गहलोत समर्थक विधायकों पर दबाव बनाने की पार्टी स्तर पर जांच करने का मुद्दा उठाया है। न्यूज एजेंसी PTI को दिए इंटरव्यू में पायलट ने गहलोत गुट के विधायकों के दबाव में इस्तीफों के पीछे की वजह की जांच करने की मांग की है। (यहां पढ़ृें पूरी खबर)
